Zuma se mediese verslag eindelik ingedien | Maroela Media
'n Mediese verslag oor oudpres. Jacob Zuma se siektetoestand is eindelik by die hooggeregshof in Pietermaritzburg ingedien nadat sy dokters die sperdatum van 'n week gelede (20 Augustus) gemis het.
"Ek kan bevestig dat Zuma se regspan 'n mediese verslag ingedien het wat verband hou met sy siektetoestand," het adv. Mthunzi Mhaga, woordvoerder van die Nasionale Vervolgingsgesag (NVG) Vrydagaand aan Maroela Media gesê.
Dit is egter steeds nie bekend wat die oudpresident makeer nie.
Mhaga het gesê die mediese verslag is 'n vertroulike dokument en die NVG sal geen verdere kommentaar lewer totdat die saak in die hof aangehoor is nie.
Die oudpresident is op 6 Augustus in 'n hospitaal opgeneem en het intussen 'n operasie ondergaan.
Zuma word deur 16 aanklagte in die gesig gestaar vir die 1999-aankoop van onder meer vegvliegtuie, patrolliebote en weermagtoerusting van vyf Europese firmas terwyl hy Suid-Afrika se adjunkpresident was.
Waarom het hulle die verslag aanvaar? Dit was na die sperdatum ingehandig. Tipies vertraagte taktiek. Hulle moes eers n dr kry wat bereid was om te lieg vir hom op n verslag
Lekker gekonkel, hy het seker die ook shabir shakes Se siekte om uit die tronk te bly
Ek dink ek weet iets omtrent die operasie wat Zuma moes ondergaan: sy toonnaels moes geknip word, en as die toestand nie verander nie, sal hy weer oor 'n maand of so nog 'n operasie moet ondesrgaan.
Ons as belastingbetalers en inwoners van Suid-Afrika is ook geregtig daarop om te weet wat in daardie verslag staan. Hy het lankal sy regte op privaatheid verloor.
Lekker man. Skreuende bewys dat Zuma en sy Zumaikies eenvoudig onverandwoordbaar is. Geen aanspreeklikheid of vervolging soos die regstelsel voorskryf nie.